text: Samarbejde på tværs af regionerne 
  10 september 2010 kl. 07.09
  Region Syddanmark, Sjælland og Nordjylland  har her til morgen indgået et nyt samarbejde.
  En aftale, som skal sikre borgerne en hurtigere behandlingstid til marginalpris, er målet for samarbejdet mellem de tre regioner.
  Region Syddanmark og Region Sjælland har i længere tid haft en udvidet patientaftale, men i dag blev Region Nordjylland også en del af samarbejdet. 
  - Aftalen betyder, at hvis der er ventetid et sted og kapacitet et andet sted, så får patienten tilbuddet om at blive behandlet der, siger formand for Region Syddanmark Carl Holst. 
  Han præsenterede her til morgen aftalen for pressen sammen med formanden for Region Sjælland, Steen Bach Nielsen, og Ulla Astman fra Region Nordjyland:
  - Den nye aftale, der også inkluderer Region Nordjylland er et meget stærkt signal om samarbejde på tværs af regionsgrænserne. Det glæder mig, at vi nu har samlet tre af Danmarks fem regioner i en aftale til gavn for patienterne, siger regionsrådsformand, Carl Holst.
  